地球係目前成個宇宙入面已知嘅行星當中唯一一個有生命存在嘅，而且佢仲係智人嘅屋企。佢喺大約45億4千萬年前形成，而月球就係喺之後嘅1千萬年開始圍住佢轉。地球形成咗10億年之後左右開始有生命體，而隨住生物嘅進化，佢今日已經住咗各種各樣嘅生物，有各種嘅動物同植物－即係有生物多樣性。